CELEX: 62019TN0689
Language: da
Date: 2019-10-08 00:00:00
Title: Sag T-689/19: Sag anlagt den 8. oktober 2019 – ZU mod EU-Udenrigstjenesten

16.12.2019   
            
            
               DA
            
            
               Den Europæiske Unions Tidende
            
            
               C 423/62
            
         
      Sag anlagt den 8. oktober 2019 – ZU mod EU-Udenrigstjenesten
      (Sag T-689/19)
      (2019/C 423/78)
      Processprog: engelsk
      
         Parter
      
      
         Sagsøger: ZU (ved advokat C. Bernard-Glanz)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Annullation af ansættelsesmyndighedens afgørelser af 30. november 2018 om afslag på sagsøgerens ansøgning af 27. juli 2018 (i) om godtgørelse af udgifter i forbindelse med tjenesterejser og (ii) om bistand.
               
            
                  —
               
               
                  Sagsøgte tilpligtes at betale et beløb på 70 000 EUR i erstatning for det lidte ikke-økonomiske tab med tillæg af lovbestemte renter indtil fuld betaling er sket.
               
            
                  —
               
               
                  Tjenesten for EU’s optræden udadtil tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende, vedrørende afslaget på ansøgningen om godtgørelse af udgifter i forbindelse med tjenesterejser, om anlæggelse af et åbenbart urigtigt skøn, tilsidesættelse af princippet om god forvaltning, undladelse af at overholde proportionalitetsprincippet, tilsidesættelse af tjenestemandsvedtægtens artikel 71 og af de heraf afledte bestemmelser i bilag VII til denne vedtægt og i Guide to Missions (2008) og om, at anmodningen om fremlæggelse af boarding cards som betingelse for godtgørelse af sagsøgerens udgifter i forbindelse med tjenesterejser er irrelevant.
               
            
                  2.
               
               
                  Andet anbringende, vedrørende afslaget på ansøgningen om bistand, om anlæggelse af et åbenbart urigtigt skøn, tilsidesættelse af tjenestemandsvedtægtens artikel 12 a og artikel 24 og af artikel 1, artikel 31, stk. 2, artikel 41 og artikel 48 i Den Europæiske Unions charter om grundlæggende rettigheder og magtmisbrug.